
Kako čovjek može povećati svoje ***[vjerovanje](https://pitajucene.com/search/vjerova/questions/ "Pretraži pitanja o vjerovanju")***?


* 
* 
* 
* 
* 
* 
* 

 
Kako čovjek može povećati svoje vjerovanje?

***[Vjerovanje](https://pitajucene.com/search/vjerova/questions/ "Pretraži pitanja o vjerovanju")***, ***[iman](https://pitajucene.com/search/iman/questions/ "Pretraži pitanja o Imanu")***, povećava se i smanjuje, prema vjerovanju ehli-sunneta. Abdullah b. Amr i Abdullah b. Omer, radijallahu anhum, kažu da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Iman se pohaba u čovjekovu srcu kao što se pohaba odjeća, pa molite Svevišnjeg Allaha da obnovi vaše vjerovanje!”* (Et-Taberani s dobrim lancem prenosilaca).


Islamski autoriteti razmatrali su mnoge stvari koje dovode do povećanja imana; možemo se ograničiti na sljedeće: spoznaja Uzvišenog Allaha, stjecanje šerijatskog znanja, pomno razmišljanje o Allahovim znamenjima i Njegovim stvorenjima, učenje Kur’ana i razmišljanje o njegovim značenjima, često spominjanje Plemenitog Allaha, davanje prednosti vjeri nad prohtjevima duše, sustezanje od grijeha, klanjanje dobrovoljnih namaza, traženje od Svemogućeg Allaha da osnaži čovjeka i ulije u njegovo srce uvjerenje. Čovjek treba moliti dragog Allaha da ga učvrsti na vjerovanju i usmrti kao vjernika. Allahu, Posjedniku veličine i plemenitosti, pripada zahvala na ovom i na budućem svijetu, On sve zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


